Սակայն հայկական կողմը միջոցառման կազմակերպիչների հետ տանելով համապատասխան աշխատանք՝ կարողացավ ապահովել թե´ Արցախ անվան գործածումը, թե´ տաղավարում առկա բոլոր նյութերի հասանելությունը հյուրերին։ Երկու հագեցած օր անցկացնելով Միացյալ Թագավորության մայրաքաղաքում՝ Արցախի ներկայացուցիչները ոչ միայն հաջողությամբ ներկայացրին երկրի զբոսաշրջային հնարավորությունները, այլև գործնական կապեր հաստատեցին մի շարք արտասահմանյան ընկերությունների հետ։